ร้านอาหารญี่ปุ่นที่ให้ความรู้สึกเหมือน Fuji + ร้านยากิโทริ เพราะว่ามีของเสียบไม้ย่างด้วย

<ที่ตั้ง/สถานที่>
ร้านอยู่ชั้น G กลางห้างสยามพารากอน ตรงโซน หน้า super market ที่มีอาหารเป็นร้านๆ เยอะ 
ร้านตั้งแบบเปิดโล่ง ที่ทั้งนั่งเป็นโต๊ะล๊อคๆ โต๊ะหน้าเคาท์เตอร์ และโต๊ะริมๆนอกร้าน ที่อาจจะเขินๆ หน่อยเวลามีคนเดินผ่าน

<รสชาติ/เมนู>
- คัตสึด้ง (ข้าวหน้าหมู) ใช้ข้าวญี่ปุ่น น้ำซุปราดยังไม่ค่อยฉ่ำเท่าไหร่ ไม่หวานมาก หมูหั่นหนาเคี้ยวได้เรื่อยๆ 
- ข้าวหน้าปลาแซลมอน เป็นอาหารที่เสียความรู้สึกมาก เพราะว่าสั่งไปพร้อมกับคัตสึด้ง แต่รอประมาณ 20-25 นาทีกว่าจะได้ทาน (คัตสึด้งมาตั้งแต่ 5 นาทีแรก ส่วนโต๊ะอื่นที่สั่งราเมนกับข้าวปั้นทีหลัง ยังได้ก่อนเลย) T^T
- หมูย่างเสียบไม้ และท้องปลาแซลมอลย่างซีอิ๊ว (Toro) : หมูรสชาติดี ไม่มีมันมาก ไม่เหนียวมาก  ส่วนโทโร่หนังกรอบ เนื้อมีมันแทรก อร่อย นุ่มลิ้น  

<ราคา> 
- อาหารประเภทข้าวโปะหน้า (ด้ง) นับว่าค่อนข้างแพงเมื่อเทียบกับปริมาณที่ได้ (ส่วนของย่างไม่นับเพราะว่าโทโร่ค่อนข้างดี) แม้ว่าจะมีแถมน้ำชาก็ตาม  ทาน 2 คน 600 บาท (รวม VAT กับ service charge ที่ไม่อยาก SC ให้เพราะว่ากว่าจะได้อาหารนานมาก และไม่ได้ช่วยตามให้เป็นเรื่องเป็นราว)
เคยทานเมื่อนานมาแล้ว สรุปว่าร้านนี้ คงไม่ไปทานต่อแล้วล่ะครับ